Diari Oficial de la Generalitat Valenciana


Sumari del DOGV 6216, del 01-03-2010 (2010/2250)

RESOLUCIÓ de 25 de febrer de 2010, del president del Tribunal de Defensa de la Competència de la Comunitat Valenciana, per la qual es convoquen beques per a la realització de pràctiques professionals en el Tribunal de Defensa de la Competència de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6216

Data del DOGV
:   01-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2250


Data del document
:   25-02-2010

Organisme emissor
:   Tribunal de Defensa de la Competència de la Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de febrer de 2010, del president del Tribunal de Defensa de la Competència de la Comunitat Valenciana, per la qual es convoquen beques per a la realització de pràctiques professionals en el Tribunal de Defensa de la Competència de la Comunitat Valenciana. [2010/2250]  
El Tribunal de Defensa de la Competència de la Comunitat Valenciana, com a entitat autònoma de caràcter administratiu, creada per a preservar el funcionament competitiu dels mercats autonòmics valencians i garantir l'existència d'una competència efectiva en els mateixos, té entre les seues funcions la de promoure accions en matèria de defensa de la competència, fomentant el seu coneixement i assentant les bases d'una adequada política de defensa de la competència en l'àmbit de la Generalitat.   
Per a això una de les seues funcions és la de fomentar el seu coneixement, tant en l'àmbit teòric com en el pràctic mitjançant la convocatòria anual de beques per a la formació de postgraduats amb estudis recentment finalitzats.  
D'acord amb el que establix l'article 7è del Decret 132/2009, de 4 de setembre, del Consell, pel que es regula la concessió de beques, i d'acord amb el que establix la Llei 14/2005, de 23 de desembre, per la que es crea el Tribunal de Defensa de la Competència, i en el Decret 169/2006, de 10 de novembre, del Consell, pel que s'aprova l'Estatut del Tribunal de Defensa de la Competència de la Comunitat Valenciana, resolc:  
Primer  
Convocar concurs públic per a la concessió de dues beques, a fi de realitzar pràctiques professionals en l'àmbit d'actuació del Tribunal de Defensa de la Competència de la Comunitat Valenciana.  
Segon  
Aprovar les bases per les quals es regirà la seua concessió, incloses com a annex I de la present Resolució. Les beques es regiran pel que disposen les bases de la convocatòria i pel Decret 132/2009, de 4 de setembre, del Consell, pel que es regula la concessió de beques.  
Tercer  
Les beques estaran dotades amb una quantia inicial de 1.000,00 euros mensuals cada una durant dotze mesos, amb un import total màxim de la convocatòria de 24.000,00 euros.  
Es finançarà amb càrrec al pressupost de la Generalitat de 2010 i, si és el cas, 2011; aplicació pressupostària 73.47.81.656.00.9, programa denominat Defensa de la Competència, línia SC000002 o equivalent.  
Aquesta convocatòria es condiciona a la previsió del crèdit adequat i suficient en els pressuposts esmentats.  
Quart  
Les beques convocades per la present ordre no estan subjectes a la política de competència de la Unió Europea en matèria d'ajudes públiques, per no incidir en el supòsit de l'apartat 1 de l'article 107 del Tractat de Funcionament de la Unió Europea, al no afavorir a cap empresa o producció, no falsejar la competència ni amenaçar de falsejar-la, i no afectar cap intercanvi comercial. La convocatòria està exempta de notificació o comunicació d'acord amb el que disposa l'article 3 del Decret 147/2007, de 7 de setembre, del Consell, i s'ha remès l'informe previst en el punt 4 de l'article 3 citat.  
De conformitat amb el que establix l'article 119.Dos.2, de la Llei 14/2005, de 23 de desembre, en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant Els òrgans que s'indiquen a continuació:  
a) El recurs de reposició haurà d'interposar-se davant l'òrgan que va dictar l'acte, en el termini d'un mes a comptar de l'endemà de la publicació de la present resolució.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
València, 25 de febrer de 2010.- El president del TDC: Fernando Castelló Boronat.  
ANNEX I  
Bases de la convocatòria de beques per a la realització de pràctiques professionals en el Tribunal de Defensa de la Competència de la Comunitat Valenciana  
Primera. Objecte específic  
1. La present convocatòria té com a objecte la concessió de beques de pràctiques professionals per a la formació complementària i especialització dels becaris en línies de treball promogudes en distints àmbits d'actuació del TDC.  
2. Es convoquen dues beques amb la següent distribució per modalitats:  
a) Modalitat A: una beca (dedicació: 25 hores setmanals) per a titulats superiors universitaris amb el següent perfil de titulació:  
- Perfil 1: llicenciat o llicenciada en Ciències Econòmiques, en Ciències Empresarials, o en Administració i Direcció d'Empreses.  
b) Modalitat B: una beca (dedicació: 27,5 hores setmanals) per a diplomats universitaris amb el següent perfil de titulació:  
- Perfil 2: diplomat o diplomada en Biblioteconomia i Documentació.  
3. Cada sol·licitud vindrà referida a un únic perfil.   
Segona. Requisits dels sol·licitants  
1. Per a optar a aquestes beques serà necessari el compliment dels requisits següents:  
a) Tenir la nacionalitat espanyola o de qualsevol altre país membre de la Unió Europea i residència en un municipi de la Comunitat Valenciana en el moment de la sol·licitud de la beca.  
b) No ser major de 35 anys.  
c) Estar en possessió del títol que s'especifica per a cada un dels perfils oferits en la Base Primera de la convocatòria, expedit o homologat per les autoritats espanyoles corresponents, o haver superat totes les matèries exigibles per a la seua obtenció, inclòs, si és el cas, el projecte fi de carrera. La data de finalització d'estudis de la titulació corresponent, en virtut de què se sol·licita la beca, estarà compresa en els cinc anys anteriors a la data de conclusió del termini de presentació de sol·licituds.  
d) No haver sigut beneficiari de beques de pràctiques professionals en la Generalitat per un període igual o superior a 36 mesos.  
e) No trobar-se subjecte a les prohibicions per a obtenir la condició de beneficiari, establides en l'article 13 de la Llei 38/2003, de 17 de novembre, General de Subvencions.  
f) Disposar de cobertura sanitària.  
2. No podran optar a les beques objecte d'aquesta convocatòria els qui en el moment de publicar-se ja estiguen gaudint d'una beca de pràctiques professionals en la Generalitat, llevat que concórreguen a la mateixa beca que estiguen gaudint o, en els altres casos, que resten menys de dos mesos per a la seua finalització.  
Tercera. Dotació, durada i pagament de les beques  
1. La dotació inicial de cada una de les beques serà de 1.000,00 euros bruts mensuals. D'aquest import es deduiran les retencions legals oportunes.  
2. El període de gaudi començarà el 28 d'abril del 2010, llevat que en la resolució de concessió es dispose una altra data posterior, i durarà 12 mesos, llevat que per raons pressupostàries o d'interès públic s'anticipe motivadament la seua finalització. En estendre's el seu gaudi al següent exercici pressupostari, el mateix estarà condicionat a l'existència de consignació pressupostària adequada i suficient per a l'exercici 2011. De conformitat amb el que disposa l'article 5.2 del Decret 132/2009, de 4 de setembre, del Consell, pel que es regula la concessió de beques, el període de durada podrà prorrogar-se sense necessitat nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat de la beca així ho requerisca o aconselle.   
3. L'import de la beca s'abonarà mensualment, amb un informe previ favorable del president o Vocal del Tribunal sobre l'exercici del becari o becària.  
Quarta. Formalització de les sol·licituds i termini de presentació  
1. Les sol·licituds, omplides segons el model publicat com a annex I del Decret 132/2009, de 4 de setembre, del Consell, pel que es regula la concessió de beques (DOCV de 8 de setembre de 2009), així com qualsevol altre tipus de correspondència posterior, aniran dirigides al Tribunal de Defensa de la Competència de la Comunitat Valenciana i Es presentaran en el Registre del TDC (Plaça Alfons el Magnànim, 12-1ª) o per qualsevol dels mitjans prevists en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
2. Els impresos de sol·licitud també estaran a disposició de les persones interessades en els punts d'informació PROP i en el Registre del TDC, telèfon 012.  
3. El termini de presentació de sol·licituds serà de 15 dies hàbils comptats a partir de l'endemà al de la publicació d'aquesta convocatòria en el Diari Oficial de la Comunitat Valenciana.  
4. Les sol·licituds hauran d'estar acompanyades de la documentació següent:  
a) Fotocòpia confrontada del Document Nacional d'Identitat o del document equivalent en el cas de nacionals d'estats membres de la Unió Europea.  
b) Original o còpia confrontada del certificat d'empadronament en un municipi de la Comunitat Valenciana, en el cas que no conste acreditat en el Document Nacional d'Identitat o el que figure en el mateix siga diferent del domicili que s'haja fet constar en la sol·licitud.  
c) Currículum vítae de la persona sol·licitant, ajustat al model publicat com a annex I del Decret 132/2009, de 4 de setembre, del Consell, pel que es regula la concessió de beques (DOCV de 8 de setembre de 2009).  
d) Fotocòpia confrontada del títol que acredite el nivell acadèmic requerit per a cada perfil. Per als títols en tràmit d'expedició aquesta documentació podrà substituir-se per la fotocòpia confrontada del resguard acadèmic acreditatiu de la respectiva sol·licitud, amb l'abonament de les taxes corresponents o el justificant de la seua exempció.  
e) Fotocòpia confrontada del certificat acadèmic complet de les matèries cursades on figuren les qualificacions obtingudes i dates en què es van obtenir, incloent la nota mitjana de l'expedient.  
f) Fotocòpies confrontades de documents que acrediten la possessió de títols, cursos i mèrits que figuren en el currículum. No es valoraran aquells mèrits que no s'acrediten documentalment mitjançant documents originals O còpies confrontades.  
g) Declaració responsable de què no tenen pendents amb la Generalitat Valenciana el pagament d'obligacions per reintegrament de subvencions, així com d'estar al corrent del compliment de les obligacions tributàries i amb la Seguretat Social, o en cas de vindre obligat a això, les certificacions regulades per l'article 22 del Reglament de la Llei 38/2003, de 17 de novembre, General de Subvencions, i la justificació que compten amb cobertura sanitària.  
5. Conclòs el termini de presentació de sol·licituds, i en el termini màxim de deu dies, la comissió avaluadora que s'estableix en la Base Sisena examinarà el compliment dels requisits per a l'admissió de sol·licituds i aprovarà la relació provisional d'admesos i exclosos a la convocatòria, que serà comunicada per correu electrònic als interessats i estarà a la seua disposició al telèfon 012 i en el seu del Tribunal de Defensa de la Competència de la Comunitat Valenciana, Plaça Alfons el Magnànim, 12-1ª, a l'efecte de que puguen al·legar i esmenar, si és el cas, el que estimaren convenient al seu dret, durant el termini de deu dies, vençut el qual, I després de l'examen de les reclamacions o al·legacions presentades, la comissió avaluadora acordarà l'aprovació de la relació definitiva de sol·licituds admeses i excloses, que serà comunicada pel mateix procediment que la provisional.  
A l'efecte d'admissió o exclusió de sol·licituds es tindrà en compte:  
1r. La presentació en termini de la Instància.  
2n. El compliment dels requisits establits en l'article 70 de la Llei de règim Jurídic de les Administracions Públiques i del Procediment Administratiu Comú.  
3r. El compliment dels requisits establits en les Bases Primera i Segona de la Convocatòria.  
Cinquena. Avaluació i selecció  
1. L'avaluació i selecció de les sol·licituds es realitzarà en concurrència competitiva, tenint en compte exclusivament la documentació aportada amb la instància i aquella altra que haja pogut exigir el Tribunal de Defensa de la Competència de la Comunitat Valenciana per a esmena de la sol·licitud.  
2. L'avaluació de les sol·licituds es realitzarà d'acord amb els següents criteris per a cada un dels perfils:  
Perfil 1:  
A. Expedient acadèmic: El màxim de puntuació que pot obtenir-se en aquest apartat del barem és de 15 punts.  
1. La puntuació assignada a l'expedient acadèmic coincidirà amb la nota mitjana ponderada, donant lloc a una valoració entre 5 i 10 punts.  
Quan la ponderació estiga realitzada amb una puntuació 0-4 s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel que es modifica el Reial Decret 1497/1987, de 27 de novembre, pel que s'estableixen les directrius generals comunes dels plans d'estudis dels títols universitaris de caràcter oficial.  
2. L'especialització acadèmica en matèries relacionades amb la convocatòria es valorarà entre 0 i 5 punts. Per especialització acadèmica s'entenen les assignatures relacionades amb la beca i es valorarà amb 0,20 punts per assignatura.  
B. Coneixements de valencià: fins a 1 punt per aquest concepte, en funció del màxim nivell aconseguit dels establits per la Junta Qualificadora de Coneixements de Valencià o equivalents, a raó de 0,25 punts pel nivell oral; 0,50 punts pel nivell elemental, 0,75 punts pel nivell mitjà, o 1 punt pel nivell superior.  
C. Coneixement d'idiomes de la Unió Europea:  
1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.  
La puntuació màxima que es podrà obtenir per al conjunt dels idiomes i cursos acreditats serà d'1 punt.  
Només es valoraran els títols expedits per les Escoles Oficials d'Idiomes, universitats, ministeris o qualsevol organisme oficial acreditat.  
D. Coneixements addicionals:  
1. Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat.  
E. Entrevista: fins a 6 punts.  
F. Altres mèrits:  
Coneixements de bases de dades, ofimàtica avançada i ferramentes per a web: fins a 2 punts, a raó de 0,50 punts per cada curs de 20 o més hores.  
Perfil 2:  
A. Expedient acadèmic:   
1. La puntuació assignada a l'expedient acadèmic coincidirà amb la nota mitjana ponderada, donant lloc a una valoració entre 5 i 10 punts.  
Quan la ponderació estiga realitzada amb una puntuació 0-4 s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel que es modifica el Reial Decret 1497/1987, de 27 de novembre, pel que s'estableixen les directrius generals comunes dels plans d'estudis dels títols universitaris de caràcter oficial.  
B. Coneixements de valencià: fins a 1 punt per aquest concepte, en funció del Màxim nivell aconseguit dels establits per la Junta Qualificadora de Coneixements de Valencià o equivalents, a raó de 0,25 punts pel nivell oral; 0,50 punts pel nivell elemental, 0,75 punts pel nivell mitjà, o 1 punt pel nivell superior.  
C. Coneixement d'idiomes de la Unió Europea:  
1. Es valorarà cada nivell superat, d'acord amb el Marco Comú Europeu de Referència per a les Llengües, amb 0,20 punts.  
La puntuació màxima que es podrà obtenir per al conjunt dels idiomes i cursos acreditats serà d'1 punt.  
Només es valoraran els títols expedits per les Escoles Oficials d'Idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat A.3 no es podrà computar també en aquest apartat.  
D. Coneixements addicionals:   
1. Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat.  
E. Entrevista: fins a 4 punts.  
F. Altres mèrits:  
Coneixements de bases de dades, ofimàtica avançada i ferramentes per a web: fins a 2 punts, a raó de 0,50 punts per cada curs de 20 o més hores.  
Sisena. Comissió avaluadora  
1. Per a l'examen de les sol·licituds de beques es constituirà una comissió avaluadora d'acord amb el que preveu el Decret 132/2009, que tindrà la composició següent:  
- President: El president del TDC  
- Vocal: Vocal del TDC  
- Vocal: Vocal del TDC  
- Vocal: cap del Servei de Defensa de la Competència  
- Secretari: cap de la Secció de Gestió economicoadministrativa  
2. La comissió avaluadora es regirà per les normes contingudes en el capítol II del títol II de la Llei de Règim Jurídic de les Administracions Públiques i del Procediment Administratiu Comú. Els membres de la comissió podran ser assessorats pel personal tècnic que es considere necessari, que podrà assistir a les sessions d'avaluació, amb veu però sense vot.  
3. Finalitzat el procés de selecció la comissió avaluadora aprovarà la proposta de selecció de candidats que formularà el secretari en virtut del resultat de les deliberacions, contenint la relació de beneficiaris per perfils i, si és el cas les llistes de reserva per a cada perfil a l'efecte d'eventuals revocacions, renúncies o abandons dels beneficiaris en els termes que preveu la present Resolució. La comissió podrà així mateix declarar deserta, totalment o parcialment, l'adjudicació de les beques convocades.  
4. El president del TDC es reserva la facultat d'interpretar el contingut d'aquesta convocatòria.  
Setena. Concessió i pròrroga  
1. Les beques seran adjudicades mitjançant una resolució del president del TDC, a la vista de la proposta de la comissió avaluadora, en el termini màxim de tres mesos a partir de l'endemà al de la publicació de la convocatòria en el Diari Oficial de la Comunitat Valenciana. La data d'inici del gaudi de la beca serà el 28 d'abril del 2010, llevat que en la resolució es dispose una altra data posterior.  
La concessió es publicarà en el Diari Oficial de la Comunitat Valenciana, i es notificarà als interessats, podent efectuar-se mitjançant correu electrònic, de conformitat amb el que disposen els articles 45.3 i 59.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si els participants consenten en la utilització del correu electrònic com a mitjà de notificació.  
2. La pròrroga de la beca, si és el cas, s'ajustarà a allò disposat en l'article 5.2 del Decret 132/2009, de 4 de setembre, del Consell, pel que es regula la concessió de beques (DOCV de 8 de setembre de 2009) i s'efectuarà per resolució del president del TDC.  
El TDC, després de l'adjudicació inicial, considerant els objectius formatius del programa de beques i l'interès públic, valorarà l'oportunitat de realitzar o no la crida a la borsa de reserva en cada vacant que es produïsca.  
Vuitena. Drets i obligacions dels becaris  
1. Són drets dels becaris en l'àmbit d'aquesta convocatòria:  
a) Percebre l'ajuda econòmica establida en la convocatòria, que no tindrà naturalesa salarial.  
b) Obtenir del TDC la col·laboració i suport necessaris per al desenrotllament normal de la seua formació, especialització i capacitació professional en l'àmbit de l'estadística pública.  
2. Una vegada reben la notificació d'haver sigut seleccionats per a una beca, els becaris vindran obligats a:  
a) Presentar la documentació acreditativa d'estar al corrent de les seues obligacions fiscals i amb la Seguretat Social, així com justificació suficient de què tenen cobertura sanitària, amb anterioritat a la data d'inici de la beca.  
b) Incorporar-se a l'activitat en la data assenyalada en la convocatòria o en la resolució de concessió.  
c) Realitzar les activitats previstes en els seus programes de formació i especialització tècnica.   
d) Complir els objectius del programa de formació i especialització amb aprofitament, d'acord amb les directrius establides pel TDC.  
e) Mantenir el secret i guardar confidència sobre qualsevol informació procedent de la documentació manejada o dels resultats obtinguts durant el desenrotllament de la beca. Aquesta obligació es mantindrà encara després que el becari concloga la seua vinculació amb el Tribunal de Defensa de la Competència de la Comunitat Valenciana.  
f) No publicar cap article, ni remetre cap comunicació a qualsevol entitat o organisme sobre matèries relacionades amb el tema de la beca, sense autorització prèvia expressa del president del TDC. En el cas que existisca autorització, el becari o la becària haurà de fer constar que l'activitat s'ha realitzat mitjançant una beca del TDC.  
g) Presentar, en l'últim mes de durada de la beca, una memòria d'activitats realitzades.  
h) Les obligacions previstes en l'article 14 de la Llei 38/2003, General de Subvencions.  
i) En cas de renúncia, haurà de comunicar-ho per escrit amb una antelació mínima de 15 dies.  
3. Les beques concedides són incompatibles amb qualsevol altra beca o ajuda, així com amb el desenrotllament d'una activitat laboral regular. La infracció d'aquesta regla autoritzarà al Tribunal de Defensa de la Competència de la Comunitat Valenciana a revocar la concessió de la beca.  
4. La condició de becari en cap cas donarà lloc a l'existència de cap relació laboral amb el TDC o la Generalitat Valenciana. La condició d'integrant de la borsa de reserva de becaris i becàries tampoc generarà cap dret laboral.  
Novena. Obligacions del Tribunal de Defensa de la Competència de la Comunitat Valenciana  
1. Són obligacions del TDC respecte dels becaris acollits a la present convocatòria:  
a) Proporcionar el suport necessari, així com facilitar la utilització dels mitjans, instruments i equips que resulten precisos per al normal desenrotllament de la seua activitat.  
b) Designar un tutor o tutora per a la coordinació i orientació de l'activitat que vaja a exercir. El tutor o tutora designat haurà de ser funcionari o funcionària al servei del TDC, i assignarà les funcions a realitzar en el curs de les pràctiques, realitzarà el seguiment i suport necessari, resolent els dubtes que puguen sorgir, i avaluarà l'aprofitament.  
c) Vetlar pel desenrotllament adequat del programa de formació.  
d) Subscriure amb una entitat asseguradora una pòlissa d'assegurança per al cas d'accident individual, del que seran beneficiàries les persones adjudicatàries de la beca.  
2. Finalitzat el termini de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària.  
Desena. Revocació  
El TDC, previ expedient instruït a este efecte, amb audiència a l'interessat, podrà revocar o interrompre el gaudi de la beca si concorreguera alguna de les causes següents:  
a) Obtenció de l'ajuda sense reunir els requisits requerits en la convocatòria, o mitjançant falsedat en document públic.  
b) Incompliment de les obligacions dels becaris establides en la base vuitena d'aquesta convocatòria.  
c) No incorporar-se al destí en la data límit que els haguera sigut fixada en la notificació, o abandó del mateix durant el període de gaudi de la beca.  
d) La no acceptació de la beca i la no presentació de la documentació que poguera sol·licitar-se-li per a la formalització de la beca en els terminis establits.  
e) Trobar-se incurs en algun dels supòsits d'incompatibilitat que estableix la Llei 53/1984, de 26 de desembre, d'Incompatibilitats del Personal al Servei de les Administracions Públiques (BOE de 4 de gener de 1985). El beneficiari o beneficiària haurà de reintegrar les quantitats percebudes fins al moment de la revocació administrativa de l'atorgament de la beca, així com els corresponents interessos de demora.  
f) Trobar-se incurs en algun dels supòsits prevists en els articles 13.2 o 37.1 de la Llei 38/2003, General de Subvencions.